— Арганізоўвацца ў грамадскія супольнасці ды самім шукаць магчымасці захаваць той ці іншы помнік — як, напрыклад, гэта робіцца ў выпадку з гумном сядзібы ў Грушаўцы. А дзяржава потым падключыцца і дапаможа — асабліва калі ўбачыць, што справа пайшла, што ёсць інтарэс і перспектыва. Проста так грошы ўкладаць сёння ніхто не будзе. Я, са свайго боку, стараюся прапагандаваць важнасць захавання такіх помнікаў. Езджу па розных кутках Беларусі з дакладамі, каб людзі там разумелі, што ад продкаў ім засталося не аварыйнае ламачча (як многія, на жаль, думаюць), а ўнікальныя культурныя набыткі, якія абавязкова трэба перадаць нашчадкам.